laion/Wikipedia-Exotic huggingface dataset:
אורל (פירושונים)

אורל (לפעמים גם "אוראל"; ברוסית: Урал). האם התכוונתם ל... גאוגרפיה והיסטוריה: הרי אורל – רכס הרים ברוסיה שמהווה חלק מהגבול בין יבשות אסיה ואירופה אורל (נהר) – נהר הזורם ברוסיה ובקזחסטן ונשפך לים הכספי המחוז הפדרלי של אורל – אחד מ-9 המחוזות הפדרליים של רוסיה מחוז אורל (האימפריה הרוסית) – מחוז ("אובלסט" Область) באימפריה הרוסית בשנים 1868–1917; שטחו מקביל למחוז מערב קזחסטן דהיום שבצפון-מערב קזחסטן וולגה-אורל (מחוז היסטורי) – מחוז היסטורי במזרח אירופה, השוכן כיום ברוסיה בשטחי טטרסטן ובשקיריה אורל (קזחסטן) – עיר בקזחסטן כלכלה ונפט: המחוז הכלכלי של אורל – אחד מהמחוזות הכלכליים של רוסיה אגן הנפט והגז וולגה-אורל – אגן הנפט השני בגודלו ברוסיה אחרי אגן מערב-סיביר Urals – מותג לתמחור נפט המיוצא מרוסיה טכנולוגיה ותעשייה: אורל (יצרנית רכב) – יצרן המשאיות הגדול ברוסיה מפעל הקרונות של אורל – יצרן טנקי המערכה הרוסיים הגדול בעולם "T-72 "Ural - הגרסה המקורית של טנק T-72 המפעל האלקטרו-כימי של אורל (Уральский электрохимический комбинат; ‏ברש"ת: УЭХК) – מכון להעשרת אורניום ופיתוח טכנולוגיית הסרקזות (צנטריפוגות) הפועל בעיר סגורה נובואוראלסק שבמחוז סברדלובסק, רוסיה; נפתח ב-1949 אורל (מחשב) – מחשבים מרכזיים בברית המועצות ספורט: אורל (כדורסל) – קבוצת כדורסל רוסית מהעיר יקטרינבורג אורל (כדורגל) – מועדון כדורגל רוסי מהעיר יקטרינבורג אורל גרייט – מועדון כדורסל רוסי מהעיר פרם תחבורה: אורל איירליינס – חברת תעופה רוסית שבסיסה ביקטרינבורג אורל (כביש) – כביש פדרלי ברוסיה באורך של 1,879 ק"מ המחבר בין מוסקבה להרי האורל (לחצו לצפייה במפה מסומן באדום); עובר דרך ריאזן, פנזה, סמרה, אופה ועד לצ'ליאבינסק בנימין אוראל ימת אָרָאל אישים ששמם הפרטי הוא אוראל
שליין

שליין הוא שם משפחה. האם התכוונתם ל... אדם שליין – קריקטוריסט ומאייר ישראלי, מחלוצי הקריקטורה בארץ ישראל אייל שליין – איש צבא ישראלי במיל. מפקד יחידת שלדג, מח"ט גבעתי ועוצבת עידן ליאור שליין – סאטיריקן, בדרן, עיתונאי ומנחה טלוויזיה ישראלי, אחיה הבוגר של נויה שליין הלילה עם ליאור שליין – תוכנית "לייט-נייט" סאטירית ישראלית בהנחיית ליאור שליין נויה שליין – מוזיקאית ישראלית, אחותו הצעירה של ליאור שליין רינה שליין – סופרת ילדים
אל-ערבי הילאל סודאני

אֶלְ־עַרַבִּי הִילאל סוּדָאנִי (בערבית: العربي هلال سوداني; נולד ב-25 בנובמבר 1987) הוא כדורגלן אלג'ירי המשחק בעמדת החלוץ במריבור. סודאני החל את הקריירה שלו במחלקת הנוער של שלאף. במאי 2006, הוא ערך את הופעת הבכורה שלו בקבוצה הבוגרת כאשר הוא רק בן 19. בעונת 2007/2008 נבחר לשחקן הצעיר של העונה כאשר הבקיע 11 שערים ב-24 הופעות. ב-8 באוגוסט 2011, סודאני חתם לשלוש שנים עם בויטוריה דה גימארייש תמורת 800 אלף אירו. ב-25 באוגוסט 2011, סודאני ערך את הופעת הבכורה שלו במועדון במסגרת מוקדמות הליגה האירופית נגד אתלטיקו מדריד. ב-16 באוקטובר 2011, הבקיע את שער הבכורה שלו במסגרת הגביע הפורטוגזי, כאשר קבוצתו הייתה בפיגור 0–1 בדקה ה-89 והמשחק הלך להארכה ובדקה ה-117 הבקיע את שער הניצחון. ב-1 באפריל 2012, סודאני הבקיע את השער הראשון שלו בליגה בניצחון 1–3 נגד פאסוס דה פריירה. ב-26 במאי 2013 זכה עם המועדון בגביע ראשון בתולדותיו, במשחק זה אף כבש את שער השוויון עבור ויטוריה. ב-27 במאי 2013, סודאני חתם בדינמו זאגרב תמורת 900 אלף אירו. ב-6 ביולי 2013, ערך את הופעת הבכורה שלו במסגרת הסופר קאפ בו ניצחה זאגרב והוא זכה עם המועדון בתואר ראשון. ב-12 ביולי 2013 הוא הבקיע את שער הבכורה שלו בליגה בניצחון 1–3 נגד אוסייק. ב-29 ביוני 2018 חתם סודאני בנוטינגהאם פורסט לשלוש שנים. ב-7 באוגוסט ערך את הופעתו בבכורה בקבוצה בתיקו 1-1 נגד וסט ברומיץ' אלביון. ב-11 באוגוסט הבקיע את שערו הראשון בקבוצה בניצחון 0–1 על רדינג. ב-18 ביוני 2019 חתם סודאני באולימפיאקוס לשנתיים. ב-25 בינואר 2021, סודאני חתם באל-פתח מליגת העל הסעודית. ב-4 ביוני 2011 סודאני ערך את הופעת הבכורה שלו בנבחרת אלג'יריה במסגרת מוקדמות גביע אפריקה לאומות 2012 נגד מרוקו. ב-26 במאי 2012 הבקיע את שער הבכורה שלו בניצחון 0–3 נגד ניז'ר. סודאני נכלל בסגל הנבחרת לקראת גביע אפריקה לאומות 2013 ולקראת מונדיאל 2014. שלאף אליפות אלג'יריה: 2010/2011 ויטוריה דה גימארייש הגביע הפורטוגזי: 2013 דינמו זאגרב הסופר קאפ: 2013 הגביע הקרואטי: 2015, 2016, 2018 אליפות קרואטיה: 2013/2014, 2014/2015, 2015/2016, 2017/2018 אולימפיאקוס אליפות יוון: 2019/2020 הגביע היווני: 2019/2020 מדיה וקבצים בנושא אל-ערבי הילאל סודאני בוויקישיתוף אל-ערבי הילאל סודאני, ברשת החברתית פייסבוק אל-ערבי הילאל סודאני, ברשת החברתית אקס (טוויטר) אל-ערבי הילאל סודאני, ברשת החברתית אינסטגרם אל-ערבי הילאל סודאני, באתר Transfermarkt אל-ערבי הילאל סודאני, באתר Soccerway אל-ערבי הילאל סודאני, באתר WorldFootball.net אל-ערבי הילאל סודאני, באתר National Football Teams אל-ערבי הילאל סודאני, באתר FootballDatabase.eu
איפה טעינו

איפה טעינו הוא אלבום השני של הראפר סגול 59. האלבום יצא ב-2002 דרך פאקט רקורדס. האלבום היה פריצת הדרך של סגול, וכלל כמה אורחים כמו שאנן סטריט והראפר הישראלי-פלסטיני תאמר נפאר אשר משתתפים בשיר "ועידת פיסגה", המושר בעברית ובערבית ומדבר על אפשרות לסובלנות ושלום בין הישראלים לפלסטינים. ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
המוג'האדין ההודי

המוג'האדין ההודי (בבנגלית: באותיות דבנגרי इंडियन मुजाहिदीन, באותיות ערביות: انڈین مجاہدین) הוא ארגון טרור אסלאמי אשר ביצע מגוון פעולות טרור כנגד מטרות אזרחיות בעיקר בהודו. הארגון נוצר מתוך הארגון תנועת הסטודנטים האסלאמית של הודו, שהוקם ב־1977. תאריך הקמת הארגון לא ידוע בוודאות, וייתכן כי הוא רק זרוע צבאית של תנועת הסטודנטים. הנטייה המיליטנטית בתנועת הסטודנטים החלה בסביבות 1999, וייתכן כי הארגון קם ב־2001. לארגון קשרים עם ארגוני טרור אנטי הודיים כמו לשקאר-א-טייבה וכן עם סוכניות הביון הפקיסטניות. יש הטוענים כי הארגון אינו קיים כלל והוא מהווה כיסוי לפעולות של ההמודיעין הבין-שירותי הפקיסטני. ביוני 2010 הוגדר כארגון טרור על ידי ממשלת הודו, בספטמבר גם על ידי ממשלת ניו זילנד וכשנה לאחר מכן גם על ידי מחלקת המדינה של ארצות הברית ואף נכנס אז לראש הרשימה והתברר שמטרת הארגון היא הקמת ח'ליפות אסלאמית בדרום אסיה. הארגון הוגדר כלא חוקי על ידי בריטניה ביולי 2012 אשר טענה כי הוא "שואף להשליט את חוקי השריעה על כלל הודו באמצעים אלימים". פרק זה לוקה בחסר. אנא תרמו לוויקיפדיה והשלימו אותו. היכולת לזהות פיגועים שבוצעו בידי המוהג'האדין ההודי מוגבלת, עקב הנטייה ההודית לשייך פיגועים ללשקאר-א-טייבה. הפעולה הראשונה עליה נטל הארגון אחריות הייתה בנובמבר 2007, כאשר הארגון נטל אחריות למספר מתקפות מתואמות על עורכי דין בווראנאסי, איודיה ולקנאו. על פי הארגון, הפעולה בוצעה עקב סירוב עורכי הדין לייצג נאשמים בטרור אלאסמי. Fair, C. Christine (2010). "Students Islamic Movement of India and the Indian Mujahideen: An Assessment". Asia Policy (9): 101–20. JSTOR 24904973. Indian Newslink, New Zealand bans Indian Mujahideen, Indian news link, ‏2010-10-31 (באנגלית) Terrorist Designations of the Indian Mujahideen, U. S. Department of State, ‏September 15, 2011 Indian Mujahideen group banned in UK, BBC News, ‏5 ביולי 2012 ערך זה הוא קצרמר בנושא הודו ובנושא טרור. אתם מוזמנים לתרום לוויקיפדיה ולהרחיב אותו.
שני הצדדים של סגול 59

שני הצדדים של סגול 59 הוא האלבום השלישי של הראפר סגול 59. האלבום יצא לאור ב-2003 דרך NMC. האלבום מחולק ל"שני צדדים", החלק הראשון הוא היפ הופ עדכני, והצד השני הוא היפ הופ עדין וג'אזי יותר, בסגנון המזכיר היפ הופ של שנות ה-80. שירים בולטים באלבום, שגם יצאו כסינגלים והושמעו רבות ברדיו הם "יום יפה", "שיר אהבה" ו "מה אני צריך לעשות?". האלבום כולל גם את השיר "ביג בן" לזכרו של התקליטן בן בלוטשטיין הידוע כ "בני דה בי" שהיה ה-DJ של סגול ונהרג בפיגוע באוניברסיטה העברית בירושלים ביולי 2002. באלבום מתארח נגן הג'אז אלברט בגר וכן הראפרים A7 וכושי כלב קט. המפיק DJ Caress (ניתאי שנדר) הפיק את כל השירים באלבום.
צ'זארה בובו

צ'זארה בּוֹבֿוֹ (באיטלקית: Cesare Bovo; נולד ב-14 בינואר 1983) הוא כדורגלן איטלקי המשחק בעמדת הבלם. בובו החל את הקריירה שלו במחלקת הנוער של רומא, ב-8 בינואר 2002 ערך את ההופעה היחידה שלו בקבוצה הבוגרת נגד ברשיה במסגרת הגביע. בשנת 2002 עזב את רומא לטובת לצ'ה, ב-5 באוקטובר 2003 ערך את הופעת הבכורה שלו בסרייה א' בניצחון 1-4 נגד ברשיה. ב-2 במאי 2004 הוא הבקיע את שער הבכורה שלו בניצחון 1-2 נגד אינטר מילאנו, שהשאיר את לצ'ה בליגה הראשונה. בקיץ 2004 חזר בובו לרומא, והושאל לפארמה ועזר לה להישאר בליגה הראשונה. בקיץ 2005 חזר לרומא. בקיץ 2006 חתם בפלרמו תמורת 2.1 מיליון אירו. ביום האחרון של חלות העברות בינואר 2007, הושאל לטורינו עד לסיום העונה. ב-24 בפברואר 2007 הוא ערך את הופעת הבכורה שלו בטורינו נגד קייבו ורונה. ביולי 2007 חתם בגנואה תמורת 2.85 מיליון אירו. ב-19 ביוני 2008 חתם בפלרמו תמורת 3 מיליון אירו. הוא ערך את הופעת הבכורה שלו בפאלרמו במסגרת הגביע האיטלקי בניצחון 1-2 נגד רוונה והוא הבקיע את שער הבכורה שלו נגד גנואה. בעונת 2009/2010 ביסס את עצמו במועדון הוא הבקיע את שער הבכורה שלו ב-25 באוקטובר נגד אודינזה. ב-23 באוגוסט 2011 חזר לגנואה. ב-11 בספטמבר 2011 הוא ערך את הופעת הבכורה שלו נגד אטאלנטה. בעקבות פציעה נעדר ברוב שלי העונה, וב-7 באפריל 2012 חזר לפעילות אך שוב נפצע וסיים את העונה. ב-9 ביולי 2013 חתם בטורינו. בעונת 2013/2014 סיים עם הקבוצה במקום ה-7, שמוביל למוקדמות הליגה האירופית ולאחר שנים מחוץ למסגרת אירופית, עזר למועדון להעפיל לשלב הבתים של המפעל. ב-4 בינואר 2017 עבר בובו לפסקארה. בקיץ 2018 בובו חתם בלצ'ה. רומא אליפות: 2000/2001 מדיה וקבצים בנושא צ'זארה בובו בוויקישיתוף צ'זארה בובו, באתר Transfermarkt צ'זארה בובו, באתר Soccerway צ'זארה בובו, באתר WorldFootball.net צ'זארה בובו, באתר FootballDatabase.eu פרופיל המאמן, באתר Transfermarkt
היפ הופ איינשטיין

היפ הופ איינשטיין הוא האלבום הרביעי של הראפר סגול 59. האלבום יצא לאור ב-2006 דרך NMC. שירים בולטים באלבום הם "אז במצב הנוכחי" (שיצא כסינגל וזכה להשמעות רבות) המסמפל את שיר הפתיחה של התוכנית ניקוי ראש, "מאמא מה תעשי?", "היפ הופ איינשטיין" ו-"מה את יכולה?". בין האורחים באלבום: שאנן סטריט, פוליאנה פרנק, אונילי ורבל סאן. בין המפיקים באלבום: אורי שוחט, די ג'יי קארס, אמיר אסטליין והצמד האלקטרוני The Models.
תרופה יתומה

תרופה יתומה (באנגלית: Orphan Drug) היא תרופה שמוערך שמספר הנזקקים לה יהיה קטן באופן שההוצאות הכרוכות בפיתוחם עולות על הרווחים הצפויים משיווקם. התרופות היתומות הן לרוב יקרות מאוד. מנהל התרופות האמריקני, ה-FDA, הגדיר מסלול אישור מיוחד לתכשירים רפואיים המיועדות לאוכלוסיות ייחודיות הסובלות ממצבים רפואיים נדירים, שלעיתים מכונים מחלות נדירות או "יתומות". על פי חוק התרופות היתומות (Orphan Drug Act) משנת 1983, תרופה יתומה מוגדרת כתרופה המיועדת לשימוש אוכלוסיית חולים של עד 200,000 איש בארצות הברית. ההטבות שמציע מנהל התרופות האמריקני לחברה המפתחת את התרופה כפיצוי על מספר החולים הקטן הן: שבע שנות בלעדיות בשיווק. גם אם תסתיים תקופת הפטנט תמשיך החברה המפתחת למכור את התרופה ללא תחרות מצד חברות אחרות. הנחות מס. מענקים וסובסידיות ממשלתיות למוסדות מחקר ולאוניברסיטאות המפתחות תרופות אלו. בנוסף, נפתחות חברות ממשלתיות למחקר ופיתוח תרופות, שאחת ממטרותיהן היא להרכיב תרופות יתומות. תרופות יתומות הן בדרך כלל תרופות המשמשות לטיפול בחולים הסובלים מתסמונות נדירות, כגון תסמונת טורט, סיסטיק פיברוזיס, ומחלת הנטינגטון. קבוצה נוספת של תרופות יתומות הן נסיובים נגד ארס נחשים ממינים שונים. חוק התרופות היתומות כולל כל אמצעי רפואי המשמש אוכלוסיות חולים קטנות, כמו תרופות, מוצרים ביולוגיים (כמו נסיובים), מכשור רפואי ותוספי מזון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. להלן כמה מחלות יתומות : LHON - Leber Hereditary Optic Neuropathy(אנ') - מחלה הפועת בעצב הראייה, ומתבטאת בפגם גנטי בחומר הגנטי של המיטוכונדריה תסמונת מורקיו - מחלת אגירה ליזוזומלית. לטיפול במחלה פותחה התרופה אלוסולפאז אלפא חלק מהתרופות היתומות למשל חומצה קרגלומית נכללות בסל הבריאות ומסופקות במימון ממשלת ישראל. מכבי שירותי בריאות היא קופת החולים היחידה הכוללת אספקת תרופות יתומות במסגרת שירות הבריאות הנוסף שלה. בקשתה של מכבי לבטל שירות זה, בגלל תופעה של מעבר מטופלים הנזקקים לתרופות יתומות אליה, נדחתה על ידי משרד הבריאות ובג"ץ. אור אלקון, תרופות, שוק חופשי ומה ש(נופל) ביניהן - סיפורן של המחלות היתומות, משפט רפואי וביו אתיקה, כרך 5 עמוד 109, 2013 מדיה וקבצים בנושא תרופה יתומה בוויקישיתוף אגף התרופות היתומות באתר מנהל המזון והתרופות האמריקאי. https://rarediseases.org/rare-diseases/leber-hereditary-optic-neuropathy/ בג"ץ 2499/21 מכבי שירותי בריאות נ' שר הבריאות, ניתן ב־22 בדצמבר 2021
תעשו מקום

תעשו מקום הוא האלבום החמישי של הראפר והמוזיקאי סגול 59. האלבום יצא לאור ב-2008 דרך התו השמיני ו-JDUB Records. שירים בולטים באלבום הם "תעשו מקום", "לך קדימה", "איך היא רוקדת" ו "פינג פונג". האלבום יצא בחברת התקליטים הניו יורקית JDUB Records. בין המשתתפים באלבום: שאנן סטריט, לירון תאני, דן תורן, רוי אדרי, עמרי אנג'ל, אלפרבר 100% כותנה ונועה פארן. האלבום הופק בשלמותו על ידי יונתן גולדשטיין, פרט לשירים "אדמה, רוח וקאש" (אורי שוחט) ו"רוקדים ברחובות" (מארקי פאנק).
צפור (פירושונים)

האם התכוונתם ל... ציפור – שם כללי למיני עופות מסדרת ציפורי שיר ציפור (כלי שיט) – כלי שיט של חיל הים הישראלי אישים אסף צפור – תסריטאי ישראלי גרשון צפור – אדריכל ישראלי ויקיר העיר תל אביב משה צפור – פרופסור אמריטוס למקרא באוניברסיטת בר-אילן, מלמד גם במכללת שאנן בחיפה בלק בן צפור – מלך מואב (דמות מקראית) הציפור הכחולה Proteus CN7 – מכונית מרוץ
Remixed 2000-2010

Remixed 2000-2010 הוא האלבום הדיגיטלי הראשון של הראפר סגול 59. האלבום יצא לאור ב-2010 דרך JDUB Records. אלבום זה הוא אלבום דיגיטלי שיצא בחברת התקליטים הניו יורקית JDUB Records וניתן להורדה חינם באינטרנט. האלבום כולל גרסאות רמיקסים לשירים נבחרים וכן 2 רצועות חדשות. בין המפיקים באלבום: די ג'יי ספוקי, אורי שוחט, מיכאל כהן, דיגיטל מי, שימי סוניק (סוליקו), די ג'יי קארס ואחרים. Remixed 2000-2010 באתר בנדקמפ
עוד נוסע אחד

עוד נוסע אחד הוא האלבום השישי של הראפר סגול 59. האלבום יצא לאור ב-2011 דרך לב גרופ מדיה והתו השמיני. באלבום זה הוא חוזר אל השורשים שלו, המוזיקה ששמע בבית, רוק ובלוז. האלבום שונה לחלוטין מכל המוזיקה שיצר עד היום. האלבום הוקלט באולפני "גרינהאוס" בקיבוץ גבעת חיים והופק על ידי אמיר אסטליין. האורחים באלבום כוללים את רונה קינן, גבע אלון, רד באנד, דן תורן, המשורר רוני סומק, גדי אלטמן ונגן הג'אז אלברט בגר. באלבום מנגן סגול בגיטרות חשמליות ואקוסטיות, במפוחית ובחליל. הנגנים באלבום כוללים, פרט לסגול ולאסטליין (קלידים ותכנותים) את נעמן שדמי (קלידים), איקי לוי (בס), שי מיארה (תופים וכלי הקשה) ועמרי באגר (גיטרות נוספות).
התקופה הכחולה (אלבום של סגול 59)

התקופה הכחולה הוא אלבום הבכורה של המוזיקאי והראפר הישראלי סגול 59, שיצא בשנת 2000 דרך פאקט רקורדס. האלבום נחשב אחד האלבומים הראשונים בישראל בסגנון ההיפ הופ אשר שייך לאמן יחיד. שיר מספר 4 "קריזה", גרסה ישראלית לשיר Vapors של הראפר האמריקאי Biz Markie, שהופיע גם באלבום הבא של סגול 59, מופיע באלבום בגרסתו המקורית. חלק משירי האלבום הופקו על ידי ישי גזית, אז חבר בלהקת גאיה. האלבום כולל גם טרק עם להקת הרוק של סגול, Papa Jack. ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מצוות הענקה

מצוות הענקה מחייבת אדון של עבד עברי להעניק לעבדו חלק מרכושו כאשר העבד משתחרר, לאחר שעבד שש שנים (או בשנת היובל). הענקה כוללת מצוות עשה להעניק, ולאו הניתק לעשה שלא לשלח את העבד ריקם, הכלולים שניהם בתרי"ג מצוות. מקור המצווה הוא בספר דברים בפרשת ראה: יג) וְכִי תְשַׁלְּחֶנּוּ חָפְשִׁי מֵעִמָּךְ לֹא תְשַׁלְּחֶנּוּ רֵיקָם : יד) הַעֲנֵיק תַּעֲנִיק לוֹ מִצֹּאנְךָ וּמִגָּרְנְךָ וּמִיִּקְבֶךָ אֲשֶׁר בֵּרַכְךָ ה´ אֱלֹהֶיךָ תִּתֶּן לוֹ : — ספר דברים, פרק ט"ו, פסוקים י"ג–י"ד הלכות המצווה מופיעות בפרק הראשון של מסכת קידושין. מצוות הענקה קיימת רק בעבד או שפחה עבריים שיצאו חפשי כלומר לאחר שש שנים או ביובל או בשאר הדרכים הדומות לכך. לעומת זאת, עבד הפודה את עצמו בכסף, או עבד הבורח (אפילו אם מיד לאחר שברח נשלמו שש שנים) אדונו אינו מחויב במצווה. לדעת הרמב"ם מצווה זו אינה חלה על מי שמוכר את עצמו לעבד אלא רק במי שנמכר על ידי בית דין, אך דעת בעלי התוספות היא שישנו חיוב להעניק גם לעבד שמכר עצמו. ישנן דעות הסוברות שחיוב המצווה חל רק אם האדון מסר לעבדו שפחה כנענית כדי שתוליד ממנו ילדים. בגמרא (תלמוד בבלי, מסכת קידושין, דף י"ז, עמוד א') שלוש דעות בנוגע לגובה ההענקה המינימלי המחייב את האדון: דעת רבי מאיר – 15 סלעים דעת רבי יהודה – 30 סלעים, וכך פסק להלכה הרמב"ם דעת רבי שמעון – 50 סלעים לדעת הרמב"ם, הסכום המינימלי של ההענקה הוא שלושים סלעים. יש להעניק לעבד מכל מיני הנכסים שיש לאדון מלבד בגדים וכסף. לפי בעל ספר החינוך, הטעם למצווה הוא כדי להקנות לאדם רגש של חסד ורחמים כלפי מי שעבד עבורו, וכדי לחנך את האדם לתת למי שעשה עבורו אפילו יותר ממה שסיכם עמו. הערך "הענקה", במיקרופדיה תלמודית, באתר ויקישיבה הרבי מליובאוויטש מצוות הענקה לקוטי שיחות חלק כ"ד לקוטי שיחות חלק י"ט מצוות הענקה באתר אספקלריא הרב עזריאל אריאל, מצוות הענקה ושיקום עבריינים בימינו(הקישור אינו פעיל) תלמוד בבלי, מסכת קידושין, דף ט"ז, עמוד ב' הוא לומד 5 סלעים בגזירה שווה של המילה "ריקם" מפדיון בכור, ומכפיל ב3 כנגד "צאנך", "גרנך" ו"יקבך" הכתובים בפסוק בגזירה שווה של "נתינה" מעבד המזיק משנה תורה לרמב"ם, ספר קנין, הלכות עבדים, פרק ג', הלכה י"ד גזירה שווה של "מיכה" (לשון עניות) מערכין "24 - 11 ראו ב.pdf". Google Docs. נבדק ב-2020-10-30. 19 - 20 ראו ד .pdf, באתר Google Docs
קוקברה צוחקת

קוקברה צוחקת (שם מדעי: Dacelo novaeguineae) הוא מין של שלדג מהסוג קוקברה, שידוע בשל קריאתו דמוית הצחוק. מאופיין בחד-צורתיות זוויגית. תחום תפוצתו הטבעי היה במזרח אוסטרליה, אך הוא הובא לניו זילנד, מערב אוסטרליה וטסמניה. הקוקברה הצוחקת התגלתה לראשונה בשנת 1783 על ידי חוקר הטבע הצרפתי ג'ון הרמן, ושמה בא משפת הוויראדהורי, שפה אבורג'ינית שנכחדה. אורכה של הקוקברה הוא כ-45 ס"מ. גופה לבן או בצבע קרם, ורצועה חומה מתמשכת ממקורה עד לעיניה ולחלק העליון של ראשה. הכנפיים חומות עם כתמים כחולים. הזנב בצבע אדום-כתמתם, עם פסים בצבע חום כהה, בעוד המקור שחור בצדו העליון וורוד בצדו התחתון. קריאתה של הקוקברה דומה לצחוק היסטרי (ומכאן שמה), והיא משמשת להכרזת טריטוריה. הקריאה מתחילה בצחוק נמוך, דמוי שיהוק, ובהמשכה הקוקברה זורקת את ראשה לאחור ו"צוחקת" היסטרית. לעיתים קרובות פרטים אחרים מצטרפים לקריאה, ואם קבוצה יריבה עונה לה, כל הקוקברות בקבוצה המשפחתית המקומית ממלאות את האזור בקריאות דמויות צחוק. בתי הגידול המועדפים על הקוקברה הם מקומות עם עצים (חורשות, יערות ופארקים), והקוקברות חיות שם בקבוצות משפחתיות; לרוב הפרטים הכלולים בהן מסייעים בדגירה על הביצים, בהאכלת הגוזלים ובחימומם. הקוקברות ניזונות מחרקים גדולים, תולעים, סרטנים, נחשים, לטאות, עופות קטנים, עכברים ויונקים קטנים. את טרפן הן צדות כמו השלדגים: הן יושבות על ענף או חוט חשמל ומחכות עד שהטרף יגיע אליהן. לאחר שהן מזהות טרף הן עטות עליו, תופסות אותו ומטיחות אותו בענף. בעונת הרבייה, שמתחילה באוקטובר או בנובמבר, הזכר מחזר אחרי הנקבה על ידי כך שהוא מציע לה את טרפו האחרון, וקורא "או-או". הקן ממוקם בדרך כלל בחור בעץ, ומשמש גם את הנקבות האחרות מהמשפחה. הזכר והנקבה מונוגמיים, ומגדלים את גוזליהם ביחד. בכל תטולה יש 2 עד 3 ביצים, הדגירה נמשכת כ-24 עד 29 ימים, והגוזלים פורחים מהקן בגיל 33–39 ימים. אם יש מעט מזון, הביצה השלישית בתטולה קטנה יותר מהאחרות, והגוזלים האחרים בקן תוקפים אחד את השני עם קרסים שיש להם בלסתם התחתונה; לעיתים הם אף הורגים את הגוזל הקטן יותר. לעומת זאת, ריבים בדרך כלל לא מתרחשים כשיש שפע של מזון. מדיה וקבצים בנושא קוקברה צוחקת בוויקישיתוף קוקברה צוחקת, באתר ITIS (באנגלית) קוקברה צוחקת, באתר NCBI (באנגלית) קוקברה צוחקת, באתר Animal Diversity Web (באנגלית) קוקברה צוחקת, בבסיס הנתונים ARKive (באנגלית) קוקברה צוחקת, באתר האנציקלופדיה של החיים (באנגלית) קוקברה צוחקת, באתר GBIF (באנגלית) קוקברה צוחקת באתר הרשימה האדומה של IUCN קוקברה צוחקת, באתר Birds In Backyard (ארכיון) שלדג צוחק - אתר הספארי (ארכיון)
מגדל מקייג

מגדל מקייג הוא מבנה הניצב על גבי פסגת גבעה, המשקיפה על פני העיר אובן שבחופה המערבי של סקוטלנד. המבנה ניצב בגובה של 67 מטרים מעל פני הים. הוא בנוי מאבן גרניט מקומית, טבעתי בצורתו ובעל היקף של כמאתיים מטרים. הוא מורכב משתי קומות של קשתות מחודדות, 44 בתחתונה ו-50 בעליונה. גובהו המרבי הוא 13.7 מטרים. המבנה הוקם ביוזמתו של הבנקאי והפילנתרופ ג'ון סטיוארט מקייג, אשר גם תכנן אותו. בנייתו החלה ב-1897 והסתיימה ב-1902, השנה שבה נפטר מקייג. מקייג ביקש להקים באמצעות המבנה אנדרטה למשפחתו וכן לספק עבודה בחודשי החורף לבנאים באזור. הוא היה מעריץ של האדריכלות היוונית והרומית, וביקש להקים מבנה דוגמת הקולוסיאום ברומא. תוכניתו המקורית למבנה כללה הקמת גג עליו ומגדל פנימי במרכזו, אשר בו היו אמורים להיות מוצבים פסלים שלו ושל ילדיו. כמו כן תכנן להקים באתר מוזיאון וגלריה לאמנות. מקייג כלל בצוואתו כספים שיועדו לסיום הבנייה, אך בני משפחתו התנגדו לכך והצליחו להביא לביטול הוראה זו בצוואה על ידי בית המשפט. השטח שסביב המגדל משמש כיום כגן ציבורי. נשקף ממנו מראה מרהיב של העיירה אובן ושל הים והאיים שמול חופה. מדיה וקבצים בנושא מגדל מקייג בוויקישיתוף המגדל(הקישור אינו פעיל) באתר Oban & Argyll המגדל באתר Undiscovered Scotland המגדל באתר Visit Scotland סרטון על המגדל באתר YouTube מקור: http://www.obanargyll.com/mccaigs-tower.html
ויליאם גולדמן

ויליאם גולדמן (באנגלית: William Goldman;‏ 12 באוגוסט 1931 – 16 בנובמבר 2018) היה תסריטאי, סופר ומחזאי יהודי-אמריקאי, זוכה שני פרסי אוסקר. גולדמן גדל במשפחה יהודית בפרבר ליד שיקגו, קיבל תואר ראשון באוברלין קולג' ב-1952 ותואר שני באוניברסיטת קולומביה ב-1956. במשך שנים רבות התרחק גולדמן מאחיו, המחזאי ג'יימס גולדמן, עד למותו של האחרון ב-1998. גולדמן פרסם חמישה רומנים והפיק שלושה מחזות בברודוויי לפני שהחל לכתוב תסריטים. בכמה מהרומנים שלו השתמש יותר מאוחר כבסיס לתסריטים שכתב. בשנות השמונים כתב סדרה של זיכרונות שהתייחסו לתקופת עבודתו המקצועית בברודוויי ובהוליווד. בתקופה זו עיבד את ספרו "הנסיכה הקסומה" למסך הגדול, דבר שסימן את חזרתו לכתיבת תסריטים. הוא הוזמן לעיתים קרובות כ"רופא" לא מוסמך לתסריטים בעייתיים. גולדמן זכה בשני פרסי אוסקר עבור התסריטים ל"קיד וקאסידי" ו"כל אנשי הנשיא" ובשלושה פרסים נוספים על מפעל חיים. כמו כן זכה בשני פרסי אדגר על התסריט הטוב ביותר לסרט "הרפר" ב-1967 ולסרט "קסם" (שעובד מהרומן שלו) ב-1979. התפרסם גם כמחבר הספרים והתסריטים של "איש המרתון" ו"הנסיכה הקסומה". ב-1975 כתב את התריט לסרט "וולדו פפר הגדול" ביחד עם הבמאי ג'ורג' רוי היל ולסרט "נשות סטפפורד". ב-1977 כתב את התסריט לסרט המלחמה "גשר אחד רחוק מדי". ב-1992 השתתף בכתיבת התסריט לסרט "צ'פלין". ב-1994 כתב את התסריט לסרט מאבריק בכיכובו של מל גיבסון. ב-1997 כתב את התסריט של הסרט כוח להשחית בכיכבו של קלינט איסטווד. גולדמן עיבד למחזה את הרומן "מיזרי" מאת סטיבן קינג. המחזה הועלה ב-2015 בברודוויי, וב-2019 הועלה נוסח עברי של המחזה בתיאטרון הקאמרי בישראל. גולדמן היה נשוי לאלינוי ג'ונס עד גירושיהם ב-1991. לשניים נולדו שתי בנות. נפטר בניו יורק ב-16 בנובמבר 2018. מדיה וקבצים בנושא ויליאם גולדמן בוויקישיתוף ויליאם גולדמן, ברשת החברתית Goodreads ויליאם גולדמן, במסד הנתונים הקולנועיים IMDb (באנגלית) ויליאם גולדמן, באתר AllMovie (באנגלית) ויליאם גולדמן, במסד הנתונים הקולנועיים KinoPoisk (ברוסית) ויליאם גולדמן, באתר MusicBrainz (באנגלית) הספרים של ויליאם גולדמן, באתר "סימניה" נירית אנדרמן, מת התסריטאי והסופר ויליאם גולדמן, מחבר "הנסיכה הקסומה" ו"כל אנשי הנשיא", באתר הארץ, 16 בנובמבר 2018 ויליאם גולדמן, באתר אנציקלופדיה בריטניקה (באנגלית) ויליאם גולדמן (1931-2018), דף שער בספרייה הלאומית ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
פליפה קאייסדו

פליפה סלבדור קאייסדו קורוסו (בספרדית: Felipe Salvador Caicedo Corozo; נולד ב-5 בספטמבר 1988) הוא כדורגלן אקוודורי המשחק בעמדת החלוץ. קאייסדו התחיל את הקריירה שלו בברצלונה וברוקפוארטה האקוודוריות. בגיל 17 חתם בפ.צ. בזל. כבר בעונתו הראשונה הרשים עם 3 שערים ב-20 משחקים, ועורר עניין ברחבי הקבוצות הגדולות באירופה. ב-31 בינואר 2008 חתם ל-4 וחצי שנים במנצ'סטר סיטי תמורת 7 מיליון אירו. ב-10 בפברואר 2008, ערך את הופעת הבכורה שלו בניצחון 1–2 נגד מנצ'סטר יונייטד. עד סיום העונה הוא שיחק ב-10 משחקים כאשר בכולם עלה מן הספסל. בעונת 2008/2009 הוא הבקיע את שער הבכורה שלו נגד ראסינג סנטאנדר במסגרת גביע אופ"א. בקיץ 2009 קאייסדו התבקש לחפש קבוצה חדשה, וב-23 ביולי 2009 הושאל לספורטינג ליסבון. ב-22 באוגוסט 2009 קאייסדו ערך את הופעת הבכורה שלו בהפסד 1–2 נגד בראגה. ב-8 בינואר 2010 הושאל למאלגה לאחר שלא הצליח להשתלב בליסבון. ב-14 בפברואר 2010 הבקיע את שער הבכורה שלו במאלגה בניצחון 0–3 נגד ראסינג סנטאנדר. במחזור האחרון של עונת 2009/2010 קאייסדו בישל לדודה את השער הראשון במשחק בתיקו 1-1 נגד ריאל מדריד שעזר למועדון להישאר בליגה. כשעה אחת לפני סיום חלון העברות של קיץ 2010, הושאל ללבאנטה עד לינואר. לאחר שהרשים עם 7 שערים ב-12 הופעות, המועדון האריך את תקופת ההשאלה עד לסיום העונה. הוא סיים את העונה עם 13 שערים ועזר למועדון להישאר בליגה. ב-29 ביוני 2011 עבר רשמית ללבאנטה תמורת 800 אלף פאונד, אך הוא נאלץ לעזוב עקב קשיים כלכליים. ב-25 ביולי 2011, קאייסדו חתמה על חוזה לארבע שנים בלוקומוטיב מוסקבה תמורת 7.5 מיליון אירו. ב-14 באוגוסט 2011 קאייסדו ערך את הופעת הבכורה שלו בליגה בתיקו 0-0 נגד וולגה ניז'ני נובוגרד. ב-28 באוגוסט 2011 קאייסדו הבקיע את השער הראשון שלו במועדון בניצחון על קובאן קרסנודאר. ב-25 באוגוסט 2011 קאייסדו ערך את הופעת הבכורה שלו בליגה האירופית בניצחון 1–3 נגד ספרטק טרנבה. ב-20 באוקטובר 2011 קאייסדו הבקיע את השער הראשון שלו בליגה האירופית בניצחון 1–3 נגד א.א.ק. אתונה. בשנת 2014, קאייסדו חתם באל-גז'ירה, אך בעקבות הגעתו של מירקו ווצ'יניץ' הוא ביקש לעזוב ונענה בחיוב. ב-15 ביולי 2014, קאייסדו חתם באספניול בהעברה חופשית. ב-2 באוגוסט 2017 חתם קאייסדו בלאציו. ב-31 באוגוסט 2021 חתם בגנואה. ב-29 בינואר 2022 הושאל לאינטר מילאנו עד לסוף העונה. ב-28 באוגוסט 2022 חתם באבהא מהליגה הסעודית. קאייסדו זומן לראשונה לסגל נבחרת אקוודור בשנת 2005. ב-25 במרץ 2007 הוא הבקיע את שער הבכורה שלו בנבחרת בהפסד 1–3 נגד ארצות הברית במשחק ידידות. קאייסדו היה בסגל הנבחרת לקראת קופה אמריקה 2007, קופה אמריקה 2011 ומונדיאל 2014. מדיה וקבצים בנושא פליפה קאייסדו בוויקישיתוף אתר האינטרנט הרשמי של פליפה קאייסדו פליפה קאייסדו, ברשת החברתית אקס (טוויטר) פליפה קאייסדו, באתר Transfermarkt פליפה קאייסדו, באתר Soccerway פליפה קאייסדו, באתר BDFutbol פליפה קאייסדו, באתר WorldFootball.net פליפה קאייסדו, באתר National Football Teams פליפה קאייסדו, באתר FootballDatabase.eu פליפה קאייסדו, באתר ESPN